Video: Die “nuwe” KoöperasiestoriesElize Cawood en Deon Lotz is te sien in die nuwe televisiereeks Pandjieswinkelstories. PG du Plessis se nuwe televisiereeks Pandjieswinkelstories is eersdaags op die kassie te sien. Dit is amper 30 jaar sedert immergewilde reeks, Koöperasiestories, vir groot vermaak gesorg het. Die storie met sy unieke vertelwyse vind vandag nog aanklank by jonk en oud. In Pandjieswinkelstories word hierdie manier van storievertel verder gevoer met nuwe karakters. Soos met Koöperasiestories is daar ŉ paar deurlopende karakters terwyl die ander karakters met elke episode verander. Volgens Frank Opperman,een van die hoofkarakters, is Pandjieswinkelstories in “tipiese PG du Plessis-styl” geskryf. Elize Cawood en Deon Lotz is ook in die hoofrolverdeling te sien. Hierdie 13-episode reeks begin op 15 Julie op kykNET. Intussen word ŉ spesiale verjaarsdagkonsert in Julie by die Atterbury Teater in Pretoria gehou om PG du Plessis se 80ste verjaarsdag te vier. Klik hier om meer te lees.